## Iepirkuma komisijas

2018. gada 7. decembra komisijas sēdē sniegtās atbildes uz uzdotajiem jautājumiem par iepirkumu

**„** **Nekustamā īpašuma apsaimniekošanas pakalpojuma nodrošināšana Jēkabpils, Bauskas un Daugavpils filiālēs”**

ID Nr. NVA 2018/34

1. **jautājums:**

*Tehniskajā specifikācijā – finanšu piedāvājuma formā pie teritorijas uzkopšanas norādītie pēc nepieciešamības ir jāiekļauj ikmēneša izcenojumā vai tie tiks jāparedz kā darbi par papildus izcenojumu/maksu ?*

**Atbilde:**

Norādām, ka Tehniskās specifikācijas-finanšu piedāvājuma 1.1. apakšpunktā norādītie teritorijas uzkopšanas darbi, kurus jāveic pēc nepieciešamības, ir jāiekļauj ikmēneša izcenojumā.

1. **jautājums:**

*Vai zāliena kopšanā ir jāparedz arī tā laistīšana ? Ja jāparedz, tad kādas ir minimālās prasības ? Šis periodiskums ir nepieciešams, lai varam iesniegt ar citiem pretendentiem salīdzināmu piedāvājumu.*

**Atbilde:**

Norādām, ka Tehniskā specifikācijas – finanšu piedāvājuma 1.1. apakšpunktā norādītais darbs zālienu kopšana un pļaušana sevī ietver visas nepieciešamās darbības zālāja uzturēšanā, tajā skaitā laistīšanu.

1. **jautājums:**

*Vai norādot inženierkomunikāciju darbu izcenojumu, ir jānorāda darbaspēka kopējās izmaksas par konkrēto darba veida izpildi vienā reizē vai stundas izcenojums vienam tehniskajam darbiniekam ?*

**Atbilde:**

Norādām, ka Tehniskā – finanšu piedāvājuma 3.punktā attiecībā uz inženierkomunikāciju darbu izcenojumu ir jānorāda stundas izcenojums vienam tehniskajam darbiniekam.

1. **jautājums:**

*Vai Tehniskās specifikācijas 2.4.punktā siltummaiņa skalošanai, ko parasti veic reizi gadā, pirms apkures sezonas uzsākšanas,* *nepieciešamais tehniskais šķidrums ir jāparedz izcenojumā vai par to atsevišķi vienojoties, iesūtot tāmi, izrakstās papildus rēķins ? Piemēram, apsekojot objektu Daugavpilī, Varšavas ielā 18 tika apskatīti trīs siltumapgādes kontūri ( apkures, karstā ūdens un apsildes ventilācijas) līdz ar to objektā ir 3 (trīs) siltummaiņi. Vai Tehniskajā finanšu piedāvājumu tabulas attiecīgajā kolonnā un rindiņā jānorāda ir viens cipars par visu trīs siltummaiņu skalošanu ?*

**Atbilde:**

Norādām, ka Tehniskās specifikācijas – finanšu piedāvājuma 2.4.apakšpunktā norādītajam darbam “siltummaiņu ķīmiskā vai mehāniskā tīrīšana” nepieciešamais tehniskais šķidrums ir jāparedz izcenojumā. Vienlaikus norādām, ka Tehniskā – finanšu piedāvājuma 2.4.apakšpunktā ir jānorāda kopējā summa par visu siltummaiņu tīrīšanu (skalošanu).

1. **jautājums:**

*Vai TS 2.13. punktā verifikācijas izdevumi ir jāparedz un jāiekļauj izcenojumā vai jānorāda tikai izcenojums, kas saistās ar noņemšana, aizvešanu uz pārbaudi un uzlikšana atpakaļ t.i. tikai darbs ?*

**Atbilde:**

Informējam, ka Tehniskā – finanšu piedāvājuma 2.13. apakšpunktā ir jāiekļauj visi izdevumi, kas ir saistīti ar skaitītāja verifikāciju, tas ir, gan darbs, gan skaitītāju pārbaude.

1. **jautājums:**

*Vai* *siltumapgādes manometru un termometru verifikācijas dažām mērierīcēm kalibrēšanas izmaksas un izdevumi, kas atbilstoši normatīvajiem aktiem ir jāveic katru gadu, nav jāiekļauj siltumapgādes apkopju darbu sarakstā ?*

**Atbilde:**

Norādām, ka siltumapgādes manometru un termometru verifikācijas dažām mērierīcēm kalibrēšanas izmaksas un izdevumi ir jāiekļauj apkopju sarakstā, tādējādi lūdzam minētās izmaksas iekļaut ikmēneša izcenojumā.